Vatan chaqirmoqda, deydi Texasdagi o'zbek mutaxassis 
Askarali Karimov Texas Qishloq xo’jaligi va mexanizatsiya universitetida 2016-yilda texnika fanlari doktori degan unvon olgan.
Surxondaryo viloyatining Denov tumanidan chiqqan yigit 1999-yilda Toshkent Qishloq xo'jaligini mexanizatsiyalashtirish injenerlar institutini tamomlagan. 2004-yilda esa AQShning Indiana shtatidan magistrlik diplomini qo'lga kiritgan. 2017-yilning sentabrida O’zbekiston rahbari Shavkat Mirziyoyev Nyu-Yorkka safar qilganida, 18 vatandosh bilan uchrashgan. Askarali ular orasida edi. Prezident o'shanda bu mutaxassisni "samolyotda vatanga olib ketishiga sal qolgan". Askarali nima uchun aynan qishloq xo'jaligi va irrigatsiya sohasini tanlagan? Prezident bilan uchrashuvga qanday tanlanganini biladimi? Vatanga qaytishga tayyormi? O’zgarishlar davri kelganini nimalarga qarab bilayapti? O’zgarish, islohot deganda nimani tushunadi? O’zbekistonga hozir qanday mutaxassislar kerak? Hukumat, xususan prezident, chet eldagi o’zbek mutaxassislaridan buyuk ishlar kutayapti. Real qaraydigan bo’lsak, xalq nimani kuta oladi? Nimaga qodir bu mutaxassislar? Va nimalarni kutmaslik kerak? Amerikada o’zlashtirgan bilim, orttirilgan malakadan kelib chiqib, nimalar qilish mumkin? Vatandoshlar vatanga qaytishi uchun qanday shartlar qo’ymoqda? Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.